ལན།ངས་བལྟས་ན་དེ་སྔའི་སྲོལ་རྒྱུན་དང་དེང་རབས་ཀྱི་བར་ཐག་དེ་ད་ལྟ་ཕལ་ཆེར་མེད་པ་ཆགས་ཟིན་ཡོད།ལོ་རབས་བརྒྱད་ཅུའི་ནང་དེ་ནི་དོན་དངོས་ཀྱི་གནད་དོན་གལ་ཆེན་ཞིག་ཏུ་གྱུར་ཡོད་དེ།འཇིགས་ཡེར་བའི་རིག་གནས་གསར་བརྗེ་མཇུག་སྒྲིལ་མ་ཐགབོད་མི་ཚོས་བོད་དེ་ཡང་སྙིང་བཙན་འཛུལ་དང་བཙན་འོག་ལ་ཇི་ལྟར་ལུས་མིན་སྐོར་བསམ་གཞིག་བྱས་པའི་དུས་སྐབས་སུ་འཁེལ་ཡོད་པ་རེད།ཁག་ཅིག་གིས་འདས་པ་དང་སྲོལ་རྒྱུན་ནི་བོད་རྗེས་ལུས་ཐེབས་རྐྱེན་ལ་ཁག་དཀྲིས་དང་དེང་རབས་ཅན་ནི་བོད་ལ་དགོས་ངེས་ཀྱི་ལམ་གཅིག་པུ་དེ་ཡིན་པར་བསྒྲགས་ཡོད།དེང་སང་ངས་བོད་ནང་འདི་ལྟ་བུའི་དཀའ་རྙོག་དེ་འདྲ་མཐོང་གི་མི་འདུག།དེང་སྐབས་གུ་ཡངས་དང་ངོས་འཛིན་གྱི་བསམ་བློ་མཐོང་རྒྱུ་ཡོད་པ་རེད།སྲོལ་རྒྱུན་དང་དེང་རབས་གཉིས་ཀ་དཔུང་པ་མཉམ་གཤིབས་ཀྱིས་གནས་ཐུབ་ཀྱི་ཡོད་རེད།བོད་མི་ཚོ་གྲོང་ཁྱེར་དང་གྲོང་གསེབ་ཀྱི་ས་ཆ་ཕན་ཚུན་བར་འགྲོ་སྡོད་བྱེད་བཞིན་པ་དེ་ནི་ང་ཚོས་སྲོལ་རྒྱུན་དང་དེང་རབས་གཉིས་ལྷིང་འཇགས་སྒོས་མཉམ་གནས་བྱེད་པར་བརྩི་ན་མི་ཆོག་པ་མེད་སྙམ།